CELEX: 22021D0491
Language: hu
Date: 2018-10-26 00:00:00
Title: Az EGT Vegyes Bizottság 208/2018 határozata (2018. október 26.) az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról [2021/491]

2021.3.25.   
               
               
                  HU
               
               
                  Az Európai Unió Hivatalos Lapja
               
               
                  L 105/1
               
            
         AZ EGT VEGYES BIZOTTSÁG 208/2018 HATÁROZATA
         (2018. október 26.)
         az Európai Gazdasági Térségről szóló megállapodás I. mellékletének (Állat- és növényegészségügyi kérdések) módosításáról [2021/491]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A Málta szarvasmarha-állományai hivatalosan tuberkulózismentes státuszának felfüggesztéséről és a 2003/467/EK határozat I. mellékletének módosításáról szóló, 2018. május 14-i (EU) 2018/718 bizottsági végrehajtási határozatot (1) bele kell foglalni az EGT-megállapodásba.
                  
               
                     (2)
                  
                  
                     Az egyes tagállamokban előforduló bőrcsomósodáskórral kapcsolatos állategészségügyi védőintézkedésekről szóló (EU) 2016/2008 végrehajtási határozat módosításáról szóló, 2018. május 16-i (EU) 2018/744 bizottsági végrehajtási határozatot (2) bele kell foglalni az EGT-megállapodásba
                  
               
                     (3)
                  
                  
                     Ez a határozat a halaktól és a tenyésztett víziállatoktól eltérő élő állatokat érintő jogszabályokra vonatkozik. Az EGT-megállapodás I. melléklete I. fejezete bevezető részének (2) bekezdésében meghatározottak szerint az e tárgykörökre vonatkozó jogszabályok nem alkalmazandók Izlandra. Ez a határozat ezért nem alkalmazandó Izlandra.
                  
               
                     (4)
                  
                  
                     Ez a határozat állategészségügyi kérdéseket érintő jogszabályokra vonatkozik. Az EGT-megállapodás I. mellékletének a szektorális kiigazításokról szóló részében meghatározottak szerint az állategészségügyi kérdéseket érintő jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
                  
               
                     (5)
                  
                  
                     Az EGT-megállapodás I. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás I. mellékletének I. fejezete a következőképpen módosul:
            
                        1.
                     
                     
                        Az 1.2. részben a 152. pont ((EU) 2016/2008 bizottsági végrehajtási határozat) a következő franciabekezdéssel egészül ki:
                        
                                    „–
                                 
                                 
                                    
                                       32018 D 0744: A Bizottság (EU) 2018/744 végrehajtási határozata (2018. május 16.) (HL L 123., 2018.5.18., 119. o.).”
                                 
                              
                  
                        2.
                     
                     
                        A 4.2. részben a 70. pont (2003/467/EK bizottsági határozat) a következő franciabekezdéssel egészül ki:
                        
                                    „–
                                 
                                 
                                    
                                       32018 D 0718: A Bizottság (EU) 2018/718 végrehajtási határozata (2018. május 14.) (HL L 120., 2018.5.16., 12. o.).”
                                 
                              
                  
                        3.
                     
                     
                        A 4.2. rész a 105. pont ((EU) 2018/193 bizottsági végrehajtási határozat) után a következő ponttal egészül ki:
                        
                                    „106.
                                 
                                 
                                    
                                       32018 D 0718: A Bizottság (EU) 2018/718 végrehajtási határozata (2018. május 14.) Málta szarvasmarha-állományai hivatalosan tuberkulózismentes státuszának felfüggesztéséről és a 2003/467/EK határozat I. mellékletének módosításáról (HL L 120., 2018.5.16., 12. o.).
                                 
                              Ez a jogi aktus nem alkalmazandó Izlandra.”
                     
                  
         
            2. cikk
            Az (EU) 2018/718 és az (EU) 2018/744 végrehajtási határozatnak az Európai Unió Hivatalos Lapja EGT-kiegészítésében közzéteendő norvég nyelvű szövege hiteles.
         
         
            3. cikk
            Ez a határozat 2018. október 27-én lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta ( (*1)
            
         
         
            4. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2018. október 26-án.
            
               
                  az EGT Vegyes Bizottság részéről
               
               
                  az elnök
               
               Oda Helen SLETNES
            
         
         
            (1)  HL L 120., 2018.5.16., 12. o.
         
         
            (2)  HL L 123., 2018.5.18., 119. o.
         
         
            (*1)  Alkotmányos követelmények fennállását nem jelezték.